Lav et referat af nedenstående tekst:

Tekst:
Fortuna Hjørring får mere end svært ved at spille sig videre til kvartfinalerne i Champions League. Lørdag tabte Nadia Nadim og holdkammeraterne med 1-2 til det svenske mesterhold fra Tyresö FF hjemme i Hjørring. 10 minutter efter pausen bragte Christen Press de svenske gæster foran, og amerikaneren øgede selv til 2-0 midtvejs i anden halvleg. Det lykkedes Nadia Nadim at få bolden over målstregen i slutfasen og skabe et lille dansk håb om en samlet sejr. Hvis 3F Ligaens suveræne tophold skal sikre sig videre avancement i Europas fornemste klubturnering, så kræver det alligevel lidt af et comeback, når nordjyderne på onsdag gæster Tyresö. Svenskerne kan således tåle et nederlag på 0-1 og fortsat gå videre i kraft af reglen om flest scorede udebanemål.

Referat:
Nadia Nadim fik pyntet på resultatet, men Fortuna Hjørring tabte 1-2 i den første 1/8-finale til Tyresö FF.